smcproject/ml-wiki-sentences huggingface dataset:
സാമ്പത്തിക പ്രാധാന്യമുള്ള ഖനികളിൽ ഇരുമ്പും ഗന്ധകവുമാണ് മുന്നിൽ.
യാങ്ട്സി നദിയാണ് നഗരത്തിലെ പ്രധാന ജലസ്രോതസ്സ്.
മിതോഷ്ണ കാലാവസ്ഥയാണ് നാൻജിങ്ങിലേത്.
ചൂടേറിയ വേനലും വർഷം മുഴുവനും ലഭിക്കുന്ന മഴയും ഈ കാലാവസ്ഥയുടെ സവിശേഷതകളാണ്.
സുവാങ്വു (Xuznwu), മോചോ (Mochou) എന്നീ നൈസർഗിക ജലാശയങ്ങളും ഇവിടെ സ്ഥിതിചെയ്യുന്നു.
ജിയാങ്നിങ് (Jiangning), പൂകോ (Puko) എന്നിവിടങ്ങളിൽ ഉഷ്ണനീരുറവകളുടെ സാന്നിധ്യമുണ്ട്.
ഭൂപ്രകൃതിയുടെ മറ്റൊരു സവിശേഷതയായ പർപ്പിൾ കുന്നുകളിൽ നിത്യഹരിത വൃക്ഷങ്ങളും ഓക്മരങ്ങളും സമൃദ്ധമായി വളരുന്നു.
വളരെ പണ്ടു മുതൽ കളിമൺ - സിൽക്ക് ഉത്പന്നങ്ങൾക്കും കൈത്തറി പരുത്തി വസ്ത്ര(Nankeen)ങ്ങളുടെ ഉത്പാദനത്തിനും പേരുകേട്ട നാൻജിങ്ങിൽ 1930-കൾ വരെ ആധുനിക വ്യവസായങ്ങളൊന്നും സ്ഥാപിതമായിരുന്നില്ല.
1937-49 കളിലെ യുദ്ധങ്ങൾക്കുശേഷമുണ്ടായ വ്യാവസായിക വികസനം നഗരത്തിന്റെ സമ്പദ്ഘടനയെ മാറ്റി മറിക്കുന്നതിൽ സുപ്രധാന പങ്കുവഹിച്ചു.
മുമ്പുണ്ടായിരുന്ന ചെറുകിട വ്യവസായങ്ങൾക്ക് പുറമേ ഇരുമ്പുരുക്ക്, എണ്ണ ശുദ്ധീകരണം, വാഹനനിർമ്മാണം, ഇലക്ട്രോണിക് ഉപകരണങ്ങൾ, രാസവ്യവസായം, കാർഷികോപകരണങ്ങൾ തുടങ്ങിയവയുടെ ഉത്പാദനം എന്നിവ വൻതോതിൽ വികസിച്ചു.
ചൈനയിലെ തിരക്കേറിയ ഗതാഗതകേന്ദ്രങ്ങളിലൊന്നു കൂടിയാണ് നാൻജിങ്.
കാര്യക്ഷമമായി പ്രവർത്തിക്കുന്ന റെയിൽ-റോഡ് ഗതാഗതശൃംഖല ഈ നഗരത്തിന്റെ പ്രത്യേകതയാണ്.
ചൈനയിലെ തിരക്കേറിയ വിമാനത്താവളങ്ങളിലൊന്നായ ലൂകോ (Lukou) അന്താരാഷ്ട്രവിമാനത്താവളം നാൻജിങ്ങിലാണ്.
യാങ്ട്സി നദിക്കരയിലെ ഏറ്റവും വലിയ കണ്ടെയ്നർ തുറമുഖം കൂടിയായ നാൻജിങ് തുറമുഖം രാജ്യത്തെ ഉൾനാടൻ തുറമുഖങ്ങളിൽ ഏറ്റവും മുന്നിൽ നില്ക്കുന്നു.
ചൈനയിലെ പ്രധാന ഉന്നതവിദ്യാഭ്യാസ കേന്ദ്രം എന്ന നിലയിലും ഇവിടം ശ്രദ്ധേയമാണ്.
നാൻജിങ് സർവകലാശാല, നാൻജിങ് എഞ്ചിനീയറിങ് ഇൻസ്റ്റിറ്റ്യൂട്ട്, നാൻജിങ് ഇൻസ്റ്റിറ്റ്യൂട്ട് ഒഫ് എയറോനോട്ടിക്സ് തുടങ്ങിയ ഉന്നതവിദ്യാഭ്യാസ സ്ഥാപനങ്ങൾ ഇവിടെ പ്രവർത്തിക്കുന്നു.
നിരവധി മ്യൂസിയങ്ങളും നാൻജിങ്ങിലുണ്ട്.
നാൻജിങ് മ്യൂസിയം, ചൈനയുടെ ആധുനിക ചരിത്രമ്യൂസിയം, നാൻജിങ് കൂട്ടക്കുരുതി സ്മാരകം, നാൻജിങ് നഗര മ്യൂസിയം, തായ്പിങ് ചരിത്ര മ്യൂസിയം, നാൻജിങ് കസ്റ്റംസ് മ്യൂസിയം, നാൻജിങ് സാംസ്കാരിക മ്യൂസിയം എന്നിവ ശ്രദ്ധേയമാണ്.
ചരിത്ര- സാംസ്കാരിക പ്രാധാന്യമുള്ള അനവധി സ്മാരകങ്ങൾ ഈ നഗരത്തിലുണ്ട്.
മിങ് വംശത്തിലെ പ്രഥമ ചക്രവർത്തിയായ മിങ് തയ് സു (Ming Tai Tsu), ആധുനിക ചൈനയുടെ സ്ഥാപകനായ സൺ യാത് സെൻ എന്നിവരുടെ 
ശവകുടീരങ്ങൾ, നക്ഷത്രബംഗ്ളാവ്, വാലി ഒഫ് സ്പിരിറ്റ്സ് വിഹാരത്തിന്റെ അവശിഷ്ടങ്ങൾ, 1382-ൽ മിങ് തയ് സു പണികഴിപ്പിച്ച ഡ്രം 
ടവർ (Drum Tower), നഗരത്തിന്റെ കിഴക്കു ഭാഗത്തുള്ള കിയാങ്സു (Kiangsu) മ്യൂസിയം, മിങ് കൊട്ടാരത്തിന്റെ അവശിഷ്ടങ്ങൾ, പല നിറത്തിലുള്ള ഉരുളൻ കല്ലുകളാൽ മനോഹരമായ ടെറസ് ഒഫ് ദ റെയിൻ ഒഫ് ഫ്ളവേഴ്സ് (Terrace of the rain of flower) തുടങ്ങിയവ നഗരത്തിലെ പ്രധാന ആകർഷണങ്ങളാകുന്നു.
ചരിത്ര-സാംസ്കാരിക അവശിഷ്ടങ്ങളും നഗരത്തെ ഒരു കോട്ടപോലെ വലയം ചെയ്തു നിൽക്കുന്ന കുന്നുകൾ, തടാകങ്ങൾ , നദികൾ എന്നിവ ഉൾപ്പെടുന്ന മനോഹരമായ ഭൂപ്രകൃതിയും നാൻജിങ്ങിന്റെ വിനോദസഞ്ചാര പ്രാധാന്യത്തെ വർധിപ്പിക്കുന്നതിൽ മുഖ്യപങ്കുവഹിക്കുന്നു.
വർണപ്പകിട്ടാർന്ന നിരവധി ഉത്സവങ്ങളുടെ നാടു കൂടിയാണ് നാൻജിങ്.
പ്ലംഹില്ലിൽ (Plum hill) അരങ്ങേറുന്ന അന്താരാഷ്ട്ര പ്ലം ബ്ലോസം ഉത്സവം (International Plum Blossom), പട്ടം പറപ്പിക്കൽ മേള, ജിയാങ്ക്സിൻ ഴോവ്വ്ലെ പഴമേള (Jiangxin zhou), ലിങ്ഗു ക്ഷേത്രോത്സവം എന്നിവയാണ് പ്രധാന ഉത്സവങ്ങൾ.
നാൻജിങ് എന്ന പേരിൽ അറിയപ്പെടുന്നതിനു മുൻപ് പല നാമങ്ങളിൽ അറിയപ്പെട്ടിരുന്ന ഈ പട്ടണത്തിന് ചൈനീസ് ചരിത്രത്തിൽ സുപ്രധാന സ്ഥാനമാണുള്ളത്.
ബി.സി. 4-ം ശതകത്തിലാണ് പട്ടണം സ്ഥാപിക്കപ്പെട്ടതെന്ന് അനുമാനിക്കപ്പെടുന്നു.
പ്രാദേശിക ഭരണകേന്ദ്രമായിരുന്ന നാൻജിങ്, മിങ് ഭരണകാലത്ത് (1368-1644) ചൈനയുടെ തലസ്ഥാനമായി മാറി.
(അന്ന് പട്ടണം യിങ്റ്റീൻ എന്ന പേരിലാണ് അറിയപ്പെട്ടത്).
പട്ടണത്തിനു ചുറ്റും വന്മതിൽ കെട്ടിയ മിങ് ചക്രവർത്തി അവിടെ 20,000 കുടുംബങ്ങളെ പാർപ്പിച്ചതോടെ യിങ്റ്റീൻ ക്രമേണ വികസിക്കാൻ തുടങ്ങി.
മൂന്നാമത്തെ മിങ് ചക്രവർത്തി തലസ്ഥാനം പീക്കിങ്ങിലേക്കു മാറ്റിയതോടെ ഉപതലസ്ഥാനമായിത്തീർന്ന യിങ്റ്റീൻ നാൻജിങ് (ദക്ഷിണതലസ്ഥാനം) എന്ന് പുനർനാമകരണം ചെയ്യപ്പെട്ടത് 15-ം ശതകത്തിലാണ്.
മിങ്ങുകൾക്കു ശേഷം ചൈനയിൽ അധികാരത്തിലിരുന്ന മഞ്ചു ഭരണകാലത്തും (1644-1912) നാൻജിങ് രാജ്യത്തെ പ്രധാനപ്പെട്ട ഭരണകേന്ദ്രമായി തുടർന്നു.
1842-ൽ ചൈനയും ബ്രിട്ടനും തമ്മിലുണ്ടായ വാണിജ്യക്കരാറിന് വേദിയായത് ഈ പട്ടണമായിരുന്നു.
1853-ൽ പട്ടണം പിടിച്ചെടുത്ത തായ്പിങ് കലാപകാരികൾ അതിനെ തങ്ങളുടെ തലസ്ഥാനമാക്കിയെങ്കിലും 1864-ൽ മഞ്ചുകൾ പട്ടണം വീണ്ടെടുത്തു.
മഞ്ചുകളുടെ പതനത്തിനുശേഷം നിലവിൽ വന്ന ആദ്യത്തെ ചൈനീസ് റിപ്പബ്ലിക്കിന്റെ (1912) തലസ്ഥാനം നാൻജിങ്ങായിരുന്നു.
റിപ്പബ്ളിക്കായെങ്കിലും 1916 മുതൽ 1920 വരെ യുദ്ധപ്രഭുക്കന്മാരുടെ നിയന്ത്രണത്തിലായിരുന്ന ചൈനയിലെ അധികാര വടംവലി നിയന്ത്രണവിധേയമാക്കിയ ജി അങ് റ്റീഷെക് ചൈനയെ ഏകീകരിക്കുകയും നാൻജിങ്ങിൽ ചൈനീസ് ദേശീയ ഗവൺമെന്റ് (കുമിന്താങ്) ഗവൺമെന്റ് സ്ഥാപിക്കുകയും ചെയ്തു.
1937-ൽ ജപ്പാൻ ചൈനയെ ആക്രമിക്കുന്നതുവരെ നാൻജിങ്ങായിരുന്നു കുമിന്താങ് ആസ്ഥാനം.
1937-ൽ ചൈന ആക്രമിച്ച ജപ്പാൻ, നാൻജിങ്.
പീക്കിങ് , കാന്റൺ , ഷങ്ഹൈ എന്നീ പ്രദേശങ്ങൾ പിടിച്ചെടുത്തു.
നാൻജിങ്ങിൽ ജപ്പാൻകാർ നടത്തിയ കൊള്ളയും മറ്റ് അതിക്രമങ്ങളുമാണ് റേപ്പ് ഒഫ് നാൻജിങ് എന്ന പേരിൽ കുപ്രസിദ്ധി നേടിയത്.
രണ്ടാം ലോകയുദ്ധത്തിൽ ജപ്പാനുണ്ടായ പരാജയത്തെത്തുടർന്ന് നാൻജിങ് വീണ്ടും കുമിന്താങ് ഗവൺമെന്റ് സ്ഥാപിതമായി.
എന്നാൽ കുമിന്താങ്ങുമായുള്ള മത്സരത്തിൽ താത്ത്വികമായും സൈനികമായും വിജയിച്ച കമ്യൂണിസ്റ്റുകാർ പീക്കിങ് (ബീജിങ്) ആസ്ഥാനമാക്കി ചൈനീസ് പീപ്പിൾസ് റിപ്പബ്ലിക്കിന് രൂപം നൽകിയതോടെ നാൻജിങ്ങിന് തലസ്ഥാനപദവി നഷ്ടമായി.
ചിത്രശാല ക്വിൻഹ്വായി നദി നാൻ‌ജിങ് നാൻ‌ജിങ് മ്യൂസിയം നാൻ‌ജിങ് വായനശാല പകൽ ദൃശ്യം അവലംബം ↑ A Grass-Roots Fight to Save a ‘Supertree’ , The New York Times, 2011-06 Nanjing Travel Guide Study Abroad with CIEE in Nanjing Hopkins-Nanjing Center | Home Nanjing Massacre കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാൻജിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാൻസി അജ്‍റാം
നാൻസി അജ്റാം ( അറബിക് : نانسي نبيل عجرم‎‎) ഒരു ലബനീസ് ഗായികയാണ്.
1983 മെയ് 16 ന് ബെയ്റൂട്ടി ൽ ജനിച്ചു.
മൂന്നുതവണ വേൾഡ് മ്യൂസിക് അവാർഡ് ലഭിച്ചിട്ടുണ്ട്.
പിതാവിൻറെ പിന്തുണയിൽ കുട്ടിക്കാലത്തുതന്നെ അവർ സംഗീതം അഭ്യസിക്കുകയും സ്റ്റേജ് പ്രോഗ്രാമുകൾ അവതരിപ്പിക്കുകയും ചെയ്തിരുന്നു.
പതിനഞ്ചാമത്തെ വയസിൽ ആദ്യ സ്റ്റുഡിയോ ആൽബം പുറത്തിറക്കി.
സംഗീതലോകത്തെ മുന്നേറ്റം ആരംഭിച്ചത് അറിയപ്പെടുന്ന നിർമ്മാതാവായിരുന്ന ജിജി ലമാറായുമായി സഹകരിച്ചു പ്രവർത്തിക്കുന്ന കാലത്തായിരുന്നു.
ഇക്കാലത്ത് റിലീസ് ചെയ്ത “അഖാസ്മാക് ആഹ്”, “യാ സലാം” തുടങ്ങിയ ആൽബങ്ങൾ വമ്പൻ ഹിറ്റായിരുന്നു.
2004 ൽ രണ്ടാമത്തെ ഇൻറർനാഷണൽ ബെസ്റ്റ് സെല്ലറായ "Ah W Noss" വലിയ ഹിറ്റായിരുന്നു.
"Ah W Noss", "Lawn Ouyounak", "Inta Eih" എന്നിവ പുറത്തിറങ്ങിയതിനുശേഷം നാൻസി പശ്ചിമേഷ്യയിലെ “പോപ്പ് ഐക്കൺ” ആയി മാറി.
അവലംബം ↑ http://www.albawaba.com/limelight/nancy-ajram-575227 ↑ http://nancyajram.com/en/#!
/biography
പോട്രയിറ്റ് ഓഫ് പ്രിൻസ് അലസ്സാൻഡ്രോ ഫർണീസ് ഇംഗ്ലീഷ് വിലാസം https://ml.wikipedia.org/wiki/Portrait_of_Prince_Alessandro_Farnese
പതിനാറാം നൂറ്റാണ്ടിലെ കലാകാരിയായ സോഫോനിസ്ബ ആൻഗ്വിസോള വരച്ച ചിത്രമാണ് പോട്രയിറ്റ് ഓഫ് പ്രിൻസ് അലസ്സാൻഡ്രോ ഫർണീസ്.
രാജകുമാരനെ, പിന്നീട് പാർമയുടെയും പിയാസെൻസയുടെയും ഡ്യൂക്ക്, 15 വയസ്സുള്ള ആൺകുട്ടിയായി ഇതിൽ ചിത്രീകരിക്കുന്നു.
പാർമയിലെ പ്രഭുവും സ്പെയിനിലെ ചാൾസ് അഞ്ചാമൻ രാജാവിന്റെ ചെറുമകനുമായ ഒട്ടാവിയോ ഫർണീസിന്റെ മകനായിരുന്നു അലസ്സാൻഡ്രോ രാജകുമാരൻ.
1560ൽ വരച്ച ഛായാചിത്രം ഇപ്പോൾ അയർലൻഡിലെ നാഷണൽ ഗാലറിയിൽ തൂക്കിയിരിക്കുന്നു.
പോട്രയിറ്റ് ഓഫ് മാർ‌ഗൂറൈറ്റ് വാൻ‌ മോൺ‌സ് ഇംഗ്ലീഷ് വിലാസം https://ml.wikipedia.org/wiki/Portrait_of_Marguerite_van_Mons
ബെൽജിയൻ ചിത്രകാരനായ തിയോ വാൻ റൈസൽബർഗെ വരച്ച എണ്ണച്ചായാചിത്രമാണ് പോട്രയിറ്റ് ഓഫ് മാർ‌ഗൂറൈറ്റ് വാൻ‌ മോൺ‌സ്.
ചിത്രീകരിച്ചിരിക്കുന്ന പെൺകുട്ടി പത്തുവയസ്സുള്ള മർഗൂറൈറ്റ് വാൻ മോൺസാണ്.
അവളുടെ അമ്മയുടെ മരണത്തിന് തൊട്ടുപിന്നാലെയാണ് ചിത്രീകരിച്ചിരിക്കുന്നത്.
തിയോ വാൻ റൈസൽ‌ബെർഗെ അഭിഭാഷകനും പ്രശസ്ത കലാപ്രേമിയുമായ എമിലി വാൻ മോൺസുമായി ചങ്ങാത്തത്തിലായിരുന്നതിനാൽ 1886 ജൂണിൽ അദ്ദേഹത്തിന്റെ മകൾ മാർ‌ഗൂറൈറ്റിനെ വരയ്ക്കുകയാണുണ്ടായത്.
മുമ്പ് അവളുടെ സഹോദരി കാമിലെയുടെ ഛായാചിത്രം വരച്ചിരുന്നു (പോട്രയിറ്റ് ഓഫ് കാമിൽ വാൻ മോൺസ്, 1886) ഇപ്പോൾ ഈ ചിത്രം ഹാനോവറിലെ നിഡെർസ്ചിഷെസ് ലാൻഡെസ്മുസിയത്തിന്റെ ശേഖരത്തിന്റെ ഭാഗമാണ്.
ഒരു ചായക്കോൽ ഉപയോഗിച്ചു വരച്ച നീല വാതിലിനു മുന്നിൽ കറുത്ത നിറത്തിലുള്ള വസ്ത്രത്തിൽ മാർ‌ഗൂറൈറ്റിനെ ഛായാചിത്രത്തിൽ ചിത്രീകരിച്ചിരിക്കുന്നു.
പെൺകുട്ടിയുടെ കണ്ണുകളിൽ നിഗൂഢവും സ്വപ്നതുല്യവുമായ രൂപത്തിൽ മോഡലിനെ ഈ പെയിന്റിംഗിൽ വൈദഗ്ധ്യത്തോടെ പൂർണ്ണമായി ചിത്രീകരിച്ചിരിക്കുന്നു.
ഈ കാലഘട്ടത്തിലെ വാൻ റൈസൽബെർഗെയുടെ ഛായാചിത്രങ്ങൾ പലപ്പോഴും വിസ്ലറുടെ ചിത്രങ്ങളുമായി താരതമ്യം ചെയ്യപ്പെടുന്നു.
എന്നാൽ വാൻ റൈസൽബെർഗെയും വിസ്ലറും പ്രശംസിച്ച വെലാസ്ക്വസും പ്രചോദനത്തിന്റെ ഉറവിടമായിരുന്നു.
നിലവിൽ പെയിന്റിംഗ് ഗെന്റിലെ ഫൈൻ ആർട്സ് മ്യൂസിയത്തിലാണ് പ്രദർശിപ്പിച്ചിരിക്കുന്നത്.
മാർ‌ഗൂറൈറ്റ് വാൻ‌ മോൺ‌സ് കാഴ്ചക്കാരനെ സ്വപ്നസ്വഭാവവും അശ്രദ്ധവുമായ നോട്ടത്തോടെ ഉറ്റുനോക്കുന്നു.
അവളുടെ അമ്മയുടെ മരണത്തിന് തൊട്ടുപിന്നാലെ വാൻ റൈസൽബർഗ് പെൺകുട്ടിയെ ചിത്രീകരിച്ചിരിക്കുന്നു.
വസ്ത്രത്തിന്റെ മങ്ങൽ അവളുടെ പ്രകാശം കുറഞ്ഞ മുഖഭാവത്തിനും വാതിലിന്റെ മൃദുവായ നീല നിറത്തിനും അലങ്കരിച്ച ബാഹ്യരേഖകളുമായി തികച്ചും വ്യത്യസ്തമാണ്.
പെൺകുട്ടിയെ തലയ്ക്കുപുറകിൽ വാതിലിനടുത്തേക്ക് ചിത്രീകരിച്ചിരിക്കുന്നു.
അവൾ ഇപ്പോൾ പ്രവേശിക്കുകയോ മുറിയിൽ നിന്ന് പുറത്തുപോകുകയോ ചെയ്യുന്ന രീതിയിൽ അവളുടെ വലതു കൈ വാതിൽപ്പടിയിൽ പിടിച്ചിരിക്കുന്നു.
ഈ അവ്യക്തമായ ആംഗ്യവും പൊതുവായ വിഷാദ അന്തരീക്ഷവുമാണ് യാഥാർത്ഥ്യമെന്ന് തോന്നിപ്പിക്കുന്ന ഈ ഛായാചിത്രത്തിന് പ്രതീകാത്മക സ്വഭാവം നൽകുന്നത്.
ജെയിംസ് അബോട്ട് മക്നീൽ വിസ്‌ലറുടെ ഛായാചിത്രത്തിന്റെ സ്വാധീനം വ്യക്തമാണ്.
വാൻ റൈസൽ‌ബെർഗ് ലെസ് വിംഗ്‌റ്റിന്റെ സലൂണുകളിലെ തന്റെ ചിത്രത്തെക്കുറിച്ച് പരിചയപ്പെടുത്തിയിരുന്നു.
ചിത്രകാരൻ ഛായാചിത്രം തന്റെ സുഹൃത്ത് മാർ‌ഗൂറൈറ്റിന്റെ പിതാവ് എമിലി വാൻ മോൺസിന് സമർപ്പിച്ചിരുന്നു.
അവലംബം ഉറവിടങ്ങൾ പുറംകണ്ണികൾ Portrait of Marguerite van Mons and Van Rysselberghe lecture.
പോട്രയിറ്റ് ഓഫ് മിസിസ്.
സെസിൽ വേഡ് ഇംഗ്ലീഷ് വിലാസം https://ml.wikipedia.org/wiki/Portrait_of_Mrs.
_Cecil_Wade
അമേരിക്കൻ ഛായാചിത്രകാരൻ ജോൺ സിംഗർ സാർജന്റ് വരച്ച ചിത്രമാണ് പോട്രയിറ്റ് ഓഫ് മിസിസ്.
സെസിൽ വേഡ്.
സ്കോട്ടിഷ് സാമൂഹികയായ ഫ്രാൻസെസ് ഫ്രൂ വേഡിനെ ഈ ചിത്രത്തിൽ വരച്ചിരിക്കുന്നു.
1886 ൽ വരച്ച ഈ ചിത്രം നിലവിൽ മിസോറിയിലെ കൻസാസ് സിറ്റിയിലെ നെൽ‌സൺ-അറ്റ്കിൻസ് മ്യൂസിയം ഓഫ് ആർട്ടിൽ തൂക്കിയിരിക്കുന്നു.
1884 ലെ പാരീസ് സലൂണിൽ സാർജന്റിന്റെ പോർട്രെയിറ്റ് ഓഫ് മാഡം എക്സ് നിന്നുണ്ടായ അഴിമതിക്ക് ശേഷം, കലാകാരന് തന്റെ ഫ്രഞ്ച് ഉപഭോക്താക്കളിൽ ഭൂരിഭാഗവും നഷ്ടപ്പെടുകയും പുതിയ കമ്മീഷനുകൾ തേടി 1886-ൽ ഇംഗ്ലണ്ടിലേക്ക് താമസം മാറ്റുകയും ചെയ്തു.
സാർജന്റിന്റെ പോട്രയിറ്റ് ഓഫ് മിസിസ്.
സെസിൽ വേഡ് 1884 സലൂണിലെ വിവാദങ്ങൾക്കു ശേഷം അദ്ദേഹത്തിന്റെ ആദ്യത്തെ പ്രധാന പദ്ധതിയായിരുന്നു.
കൂടാതെ മാഡം എക്‌സിന്റെ വിവാദപരമായ പല വശങ്ങളിൽ നിന്നും ഈ ചിത്രം ഔദ്യോഗികമായി പിൻവാങ്ങുന്നു.
Portrait of Madame X (Madame Pierre Gautreau), John Singer Sargent, 1884
മിസ്സിസ് സെസിൽ വേഡ് (നീ ഫ്രാൻസെസ് മാക്കെ ഫ്രൂ; ജൂൺ 17, 1863 - ഡിസംബർ 30, 1908) സ്കോട്ട്ലൻഡിലെ ഗ്ലാസ്ഗോയിൽ ജനിച്ചു.
1883-ൽ ലണ്ടൻ സ്റ്റോക്ക് ബ്രോക്കർ സെസിൽ ലോറി വേഡിനെ (1857 - 1908) വിവാഹം കഴിച്ചു.
വിക്ടോറിയ രാജ്ഞിയുടെ മുമ്പാകെ ഹാജരാകാൻ ധരിച്ചിരുന്ന വെളുത്ത സാറ്റിൻ ഗൗൺ ധരിച്ച് ലണ്ടനിലെ വീട്ടിൽ സാർജന്റിനായി ഇരിക്കുമ്പോൾ അവർക്ക് 23 വയസ്സായിരുന്നു പ്രായം.
സെസിൽ വേഡ് പോർട്രെയ്റ്റുകളും ഇന്റീരിയറുകളും വരയ്ക്കുന്നതിൽ സാർജന്റിന്റെ വൈദഗ്ധ്യവും വെളിച്ചവും ഇരുട്ടും ധൈര്യത്തോടെ പരീക്ഷിക്കാനുള്ള അദ്ദേഹത്തിന്റെ സന്നദ്ധതയും കാണിക്കുന്നു.
പെയിന്റിംഗിൽ മിസ്സിസ് വേഡിന്റെ പൂർണ്ണ ദൈർഘ്യമുള്ള തർജ്ജമയിൽ    
അവരുടെ വലതുവശത്തേക്ക് നോക്കുന്നു.
അവരുടെ ശരീരം ഒരു കാഴ്ചാ കോണിൽ ചിത്രീകരിച്ചിരിക്കുന്നു.
അവരുടെ സുന്ദരമായ ചർമ്മത്തിനും വെളുത്ത സാറ്റിൻ വസ്ത്രത്തിനും മുകളിൽ തിളക്കമുള്ള ലൈറ്റ് വാഷിംഗ് നൽകിയിരിക്കുന്നു.
ചുവന്ന പുഷ്പം ചിത്രീകരിച്ചിരിക്കുന്ന കുഷനോടുകൂടി അപ്പോൾസ്റ്ററി ചെയ്ത തടികൊണ്ടുള്ള ബഞ്ചിൽ സെസിൽ വേഡ് തിളങ്ങുന്ന വളകളും കഴുത്തിൽ പ്രത്യേക തരം ആഭരണവും അണിഞ്ഞുകൊണ്ട് കയ്യിൽ വെള്ള വിശറിയും പിടിച്ചു ഇരിക്കുന്നു.
മങ്ങിയ വെളിച്ചമുള്ള പശ്ചാത്തലത്തിൽ, മഞ്ഞ മൂടുശീല കൊണ്ട് പൊതിഞ്ഞ ഒരു ജാലകത്തിലൂടെ ഉച്ചതിരിഞ്ഞ് വെളിച്ചം വീശുകയും അടുത്തുള്ള ഒരു ചെടിയുള്ള ഒരു ചെറിയ മേശയും കസേരയും പ്രകാശിപ്പിക്കുകയും ചെയ്യുന്നു.
എക്സിബിഷൻ ചരിത്രം
1887-ൽ ലണ്ടനിലെ ഡഡ്‌ലി ഗാലറിയിൽ ന്യൂ ഇംഗ്ലീഷ് ആർട്ട് ക്ലബ് എന്ന് സ്വയം വിശേഷിപ്പിക്കുന്ന കലാകാരന്മാരുടെ ഒരു പ്രദർശനത്തിൽ പോട്രയിറ്റ് ഓഫ് മിസിസ്.
സെസിൽ വേഡ് സർജന്റിന്റെ ജീവിതത്തിൽ ഒരിക്കൽ പ്രദർശിപ്പിച്ചിരുന്നു.
1925-ൽ ഒരിക്കൽ ഇംഗ്ലണ്ടിലെ ലിവർപൂളിലെ വാക്കർ ആർട്ട് ഗ്യാലറിയിലും 1926-ൽ ലണ്ടനിലെ റോയൽ അക്കാദമി ഓഫ് ആർട്‌സിലും സാർജന്റിന്റെ രണ്ട് മരണാനന്തര എക്സിബിഷനുകളിലും ഈ ചിത്രം ഉൾപ്പെടുത്തിയിട്ടുണ്ട്.
1986-ൽ നെൽ‌സൺ-അറ്റ്കിൻസ് മ്യൂസിയം ആർട്ട് ഏറ്റെടുത്തതിനുശേഷം, പോട്രയിറ്റ് ഓഫ് മിസിസ്.
സെസിൽ വേഡ് മൂന്ന് പ്രത്യേക പ്രദർശനങ്ങളിൽ പ്രദർശിപ്പിച്ചു.
ആദ്യത്തേത് 1987-ൽ നെൽ‌സൺ-അറ്റ്കിൻസ് മ്യൂസിയത്തിൽ തിരഞ്ഞെടുത്ത പുതിയ ഏറ്റെടുക്കലുകളുടെ ഒരു പ്രദർശനമായിരുന്നു.
അതിൽ ഹൈലൈറ്റ് ചെയ്ത മറ്റ് ചിത്രങ്ങൾക്കിടയിൽ പ്രത്യേക വിശിഷ്ടത ലഭിച്ചു.
ചിത്രം പിന്നീട് മെയ്ഡ് ഇൻ അമേരിക്ക: ടെൻ സെഞ്ച്വറീസ് ഓഫ് അമേരിക്കൻ ആർട്ടിൽ ഉൾപ്പെടുത്തിയിട്ടുണ്ട്.
1995 നും 1996 നും ഇടയിൽ മിനസോട്ടയിലെ മിനിയാപൊളിസ് ഇൻസ്റ്റിറ്റ്യൂട്ട് ഓഫ് ആർട്സ് , മിസോറിയിലെ സെന്റ് ലൂയിസ് ആർട്ട് മ്യൂസിയം , ഒഹായോയിലെ ടോളിഡോ മ്യൂസിയം , പിറ്റ്സ്ബർഗിലെ കാർനെഗീ മ്യൂസിയം ഓഫ് ആർട്ട് , കൂടാതെ നെൽ‌സൺ-അറ്റ്കിൻസ് മ്യൂസിയം തുടങ്ങി നാല് പ്രധാന അമേരിക്കൻ മ്യൂസിയങ്ങളിൽ എക്സിബിഷൻ നടത്തി.
1997-ൽ എം‌എയിലെ വില്യംസ്റ്റൗണിലെ ക്ലാർക്ക് ആർട്ട് ഇൻസ്റ്റിറ്റ്യൂട്ടിൽ സാർജന്റിന്റെ ആദ്യകാല കരിയറിലെ ചിത്രങ്ങൾ ഉൾക്കൊള്ളുന്ന ഒരു എക്സിബിഷനിൽ പോട്രയിറ്റ് ഓഫ് മിസിസ്.
സെസിൽ വേഡ് ഉൾപ്പെടുത്തി.
പോട്രയിറ്റ് ഓഫ് ബിയാൻക പോൺസോണി അംഗുയിസോള ഇംഗ്ലീഷ് വിലാസം https://ml.wikipedia.org/wiki/Portrait_of_Bianca_Ponzoni_Anguissola Portrait of Bianca Ponzoni Anguissola (1557) by Sofonisba Anguissola
1557-ൽ സോഫോനിസ്ബ ആൻഗ്വിസോള വരച്ച ചിത്രമാണ് പോട്രയിറ്റ് ഓഫ് ബിയാൻക പോൺസോണി അംഗുയിസോള അല്ലെങ്കിൽ ലേഡി ഇൻ വൈറ്റ് .
ചിത്രകാരന്റെ അമ്മയെയാണ് ഇതിൽ ചിത്രീകരിച്ചിരിക്കുന്നത്.
ഈ ചിത്രം ഇപ്പോൾ ബെർലിനിലെ ജെമാൽഡെഗലറിയിലാണ് തൂക്കിയിരിക്കുന്നത്.
ലൂസിയയുടെ തൂവെള്ള ശിരോവസ്ത്രവും മിനർവ/എലീനയുടെ നെക്ലേസും ഗെയിം ഓഫ് ചെസ്സിലെ രണ്ട് ഘടകങ്ങൾ വീണ്ടും ഉപയോഗിക്കുന്നതിനാൽ ഇത് കലാകാരിയുടെ അമ്മയാണെന്ന് ഉറപ്പായി തിരിച്ചറിഞ്ഞിരിക്കുന്നു.
കസേരയുടെ കൈയ്യിൽ "Sophonisba Angussola Virgo F. 15.5.7" എന്ന ഒപ്പും തീയതിയും ഉണ്ട്.
അവലംബം ↑ ↑ Italian women artists from Renaissance to Baroque , Milano, Skira, 2007 ↑ (in Italian) Flavio Caroli, Sofonisba Anguissola e le sue sorelle , Milano, A. Mondadori, 1987 ↑ ↑ (in Italian) Sofonisba Anguissola e le sue sorelle , Milano, Leonardo Arte, 1994, page 204
പോട്രയിറ്റ് ഓഫ് മാഡം ബ്രൂനെറ്റ് ഇംഗ്ലീഷ് വിലാസം https://ml.wikipedia.org/wiki/Portrait_of_Madame_Brunet
1861-1863 നും ഇടയിൽ എദ്വാർ മാനെ വരച്ച ഒരു എണ്ണച്ചായാചിത്രമാണ് പോട്രയിറ്റ് ഓഫ് മാഡം ബ്രൂനെറ്റ്.
ന്യൂയോർക്കിലെ സ്വകാര്യ പെയ്ൻ-വിറ്റ്നി ശേഖരത്തിൽ നിന്ന് (പ്രധാനമായും ഗെർ‌ട്രൂഡ് വാണ്ടർ‌ബിൽറ്റ് വിറ്റ്‌നി നിർമ്മിച്ചതാണ്) ജെ. പോൾ ഗെറ്റി മ്യൂസിയം 2011-ൽ ഈ ചിത്രം ഏറ്റെടുത്തു .
ഇതിന്റെ വിഷയം കൃത്യമായി തിരിച്ചറിയാൻ കഴിയില്ല, പക്ഷേ ശില്പിയായ യൂജിൻ സിറിൽ ബ്രൂനെറ്റിന്റെ ഭാര്യയായിരിക്കാം.
ഡ്യൂററ്റിന്റെ അഭിപ്രായത്തിൽ അവൾ സുന്ദരിയായിരുന്നില്ല.
മാനെറ്റ് അവളെ ആഹ്ലാദിപ്പിച്ചുവെങ്കിലും പെയിന്റിംഗ് ആദ്യമായി കണ്ടപ്പോൾ അവൾ പൊട്ടിക്കരഞ്ഞു.
മാനെറ്റ് പിന്നീട് ചിത്രത്തിൽ ഒരു പുതിയ ആധാരം ചേർത്തു.
അവലംബം ↑ http://www.getty.edu/art/collection/objects/258736/edouard-manet-portrait-of-madame-brunet-french-1861-to-1863/ ↑ acquisition 2011 1 2 Cachin, Moffett Wilson-Bareau 1983 , പുറം.
53 harvnb error: no target: CITEREFCachinMoffettWilson-Bareau1983 ( help ) ഗ്രന്ഥസൂചിക Timothy James  Clark, The Painting of Modern Life: Paris in the Art of Manet and His Followers, Princeton, Princeton University Press, 1999, 376 p. ( ISBN 978-0691009032 ) (in French) Françoise Cachin, Charles S. Moffett et Juliet Wilson-Bareau, Manet 1832–1883, Paris, Réunion des musées nationaux, 1983, 544 p. ( ISBN 2-7118-0230-2 ) (in French) Adolphe Tabarant, Manet et ses œuvres, Paris, Gallimard, 1947, 600 p. (in French) Adolphe Tabarant, Les Manet de la collection Havemeyer : La Renaissance de l'art français, Paris, 1930, XIII éd.
(in French) Étienne Moreau-Nélaton, Manet raconté par lui-même, vol.
2, t. I, Paris, Henri Laurens, 1926 (in French) Étienne Moreau-Nélaton, Manet raconté par lui-même, vol.
2, t. I, Paris, Henri Laurens, 1926 (in French) Henri Loyrette and Gary Tinterow, Impressionnisme : Les origines, 1859–1869, 476 p. ( ISBN 978-2711828203 ) (in French) Collectif RMN, Manet inventeur du moderne, Paris, 2011, 297 p. ( ISBN 978-2-07-013323-9 )
പോട്രയിറ്റ് ഓഫ് മാസിമിലിയാനോ II സ്റ്റാമ്പ ഇംഗ്ലീഷ് വിലാസം https://ml.wikipedia.org/wiki/Portrait_of_Massimiliano_II_Stampa
ഇറ്റാലിയൻ കലാകാരിയായ സോഫോനിസ്ബ ആൻഗ്വിസോള വരച്ച ഛായാചിത്രമാണ് പോട്രയിറ്റ് ഓഫ് മാസിമിലിയാനോ II സ്റ്റാമ്പ .
ഈ ചിത്രം ഇപ്പോൾ യു.എസ്.എ.യിലെ ബാൾട്ടിമോറിലെ വാൾട്ടേഴ്സ് ആർട്ട് മ്യൂസിയത്തിലാണ് സംരക്ഷിച്ചിരിക്കുന്നത്.
മൊറോണിയുടെ ദി നൈറ്റ് ഇൻ ബ്ലാക്ക് എന്ന ചിത്രത്തിലെ ശൈലീപരമായ സാമ്യം കാരണം ഈ ചിത്രം മുമ്പ് ജിയോവൻ ബാറ്റിസ്റ്റ മൊറോണിയുടേതാണെന്ന് തെറ്റായി കരുതിയിരുന്നു.
ആൻഗ്വിസോളയുടെ ഏറ്റവും പ്രധാനപ്പെട്ട കമ്മീഷനുകളിൽ ഒന്ന്, അത് സോൺസിനോയിലെ മൂന്നാമത്തെ മാർക്വെസ്, അപ്പോൾ ഒമ്പത് വയസ്സുള്ള മാസിമിലിയാനോ II സ്റ്റാമ്പയെ കാണിക്കുന്നു.
1557-ൽ പിതാവിന്റെ മരണത്തെത്തുടർന്ന് മാസിമിലിയാനോയുടെ പദവിയുടെ അനന്തരാവകാശത്തിന്റെ സ്മരണയ്ക്കായി സ്റ്റാമ്പ കുടുംബം ഈ ഛായാചിത്രം നിയോഗിച്ചു.
അക്കാലത്തെ ലോംബാർഡിയുടെ സ്പാനിഷ് ആധിപത്യം അദ്ദേഹത്തിന്റെ വസ്ത്രധാരണത്തെ വ്യക്തമായി സ്വാധീനിച്ചിട്ടുണ്ട്.
കൂടാതെ പെയിന്റിംഗിന്റെ ശൈലിയും അതായത് പ്രഭുക്കന്മാരുടെ നിർവികാരമായ ഇരിപ്പ്, സമ്പത്തിന്റെയും സാമൂഹിക വിജയത്തിന്റെയും പ്രതീകാത്മക ചിഹ്നങ്ങൾ എന്നിവ അക്കാലത്തെ സ്പാനിഷ് പോർട്രെയ്റ്റിസ്റ്റുകളാൽ സ്വാധീനിക്കപ്പെട്ടിട്ടുണ്ട്.
അവലംബം ↑ Harris, Ann Sutherland; Nochlin, Linda (1976).
Women Artists: 1550–1950.
New York: Los Angeles County Museum of Art, Knopf.
ISBN 0-394-41169-2 .
↑ {{ cite web }} :  CS1 maint: url-status ( link ) ↑ Perlingieri, Ilya Sandra (1992).
Sofonisba Anguissola.
Rizzoli International.
ISBN 0-8478-1544-7 .
↑ Ferino-Pagden, Sylvia; Kusche, Maria (1995).
Sofonisba Anguissola: A Renaissance Woman.
National Museum of Women in the Arts.
ISBN 0-940979-31-4 ↑ Chadwick, Whitney (1990).
Women, Art, and Society.
ISBN 0-500-20354-7 .
↑ Pizzagalli, Daniela (2003).
La signora della pittura: vita di Sofonisba Anguissola, gentildonna e artista nel Rinascimento , Milano, Rizzoli.
ISBN 88-17-99509-6 .
പോട്രയിറ്റ് ഓഫ് മാർ‌ഗൂറൈറ്റ് ഗൗതിയർ-ലത്തൂയിൽ ഇംഗ്ലീഷ് വിലാസം https://ml.wikipedia.org/wiki/Portrait_of_Marguerite_Gauthier-Lathuille
.1878-ൽ എദ്വാർ മാനെ വരച്ച എണ്ണച്ചായാചിത്രമാണ് പോട്രയിറ്റ് ഓഫ് മാർ‌ഗൂറൈറ്റ് ഗൗതിയർ-ലത്തൂയിൽ അല്ലെങ്കിൽ യങ് വുമൺ ഇൻ വൈറ്റ്.
1902-ൽ മ്യൂസി ഡെസ് ബ്യൂക്സ്-ആർട്സ് ഡി ലിയോൺ സ്വന്തമാക്കിയ ഈ ചിത്രം ഇപ്പോൾ അവിടെ സംരക്ഷിച്ചിരിക്കുന്നു.
കലാകാരൻ തയ്യാറാക്കിയ രേഖാചിത്രങ്ങളെ അടിസ്ഥാനമാക്കിയുള്ള അന്തിമ സൃഷ്ടിക്ക് മാതൃക ഒരിക്കലും പോസ് ചെയ്തിട്ടില്ല.
അവളുടെ പിതാവിന് സമ്മാനമായിട്ടാണ് ഈ പെയിന്റിംഗ് ഉദ്ദേശിച്ചത്.
1870 കളിൽ മാനെ പതിവായി പാരീസിലെ ബാറ്റിഗ്നോൾസ് ക്വാർട്ടറിൽ അവന്യൂ ഡി ക്ലിച്ചിയിൽ ഇംപ്രഷനിസ്റ്റുകളുടെ കേന്ദ്രമായ കഫെ ഗ്വെർബോയിസിന് സമീപം ചിത്രത്തിലെ മാതൃകയുടെ പിതാവ് നടത്തുന്ന കാബറെയിൽ പങ്കെടുത്തിരുന്നു.
1879-ൽ ചെസ് ലെ പെരെ ലത്തൂയിലിന്റെ (മ്യൂസി ഡെസ് ബ്യൂക്സ്-ആർട്സ് ഡി ടൂർണായ്) പശ്ചാത്തലത്തിൽ ഈ ചിത്രം മാനെ അദ്ദേഹത്തെ കാണിച്ചു.
ഉറവിടങ്ങൾ http://www.mba-lyon.fr/mba/sections/fr/collections-musee/peintures/oeuvres-peintures/xixe_siecle/marguerite-gauthier2169
പോട്രയിറ്റ് ഓഫ് ഫ്രാൻസെസ്‌കോ മരിയ ഡെല്ല റോവറെ ഇംഗ്ലീഷ് വിലാസം https://ml.wikipedia.org/wiki/Portrait_of_Francesco_Maria_della_Rovere_(Giorgione)
1502-ൽ വരച്ച ചിത്രമാണ് പോട്രയിറ്റ് ഓഫ് ഫ്രാൻസെസ്‌കോ മരിയ ഡെല്ല റോവറെ .
ഈ പെയിന്റിംഗ് ജോർജിയോൺ വരച്ച ചിത്രമാണെന്ന് ആരോപണമുയർന്നിരുന്നു.
ഈ ചിത്രം ഇപ്പോൾ വിയന്നയിലെ കുൻസ്തിസ്റ്റോറിഷെസ് മ്യൂസിയത്തിൽ സൂക്ഷിച്ചിരിക്കുന്നു.
ഏകദേശം 13 വയസ്സുള്ള ഉർബിനോയിലെ ഡ്യൂക്ക് ഫ്രാൻസെസ്‌കോ മരിയ I ഡെല്ല റോവറെയെ ഇതിൽ ചിത്രീകരിച്ചിരിക്കുന്നു.
പോട്രയിറ്റ് ഓഫ് മാർസിലിയോ കസ്സോട്ടി ആന്റ് ഹിസ് ബ്രൈഡ് ഫോസ്റ്റിന ഇംഗ്ലീഷ് വിലാസം https://ml.wikipedia.org/wiki/Portrait_of_Marsilio_Cassotti_and_His_Bride_Faustina
1523-ൽ ലോറൻസോ ലോട്ടോ ചിത്രീകരിച്ച ഒരു എണ്ണച്ചായാചിത്രമാണ് പോട്രയിറ്റ് ഓഫ് മാർസിലിയോ കസ്സോട്ടി ആന്റ് ഹിസ് ബ്രൈഡ് ഫോസ്റ്റിന.
ഇപ്പോൾ ഈ ചിത്രം മാഡ്രിഡിലെ പ്രാഡോ മ്യൂസിയത്തിലാണ് സംരക്ഷിച്ചിരിക്കുന്നത്.
ഈ ചിത്രം ഒപ്പിട്ട് "L. ലോട്ടസ് പിക്ടർ / 1523" എന്ന് തീയതി രേഖപ്പെടുത്തിയിരിക്കുന്നു.
ജർമ്മനിയിൽ നിന്നും താഴ്ന്നു കിടക്കുന്ന രാജ്യങ്ങളിൽ നിന്നുമുള്ള പ്രിന്റുകളിൽ നിന്ന് പ്രചോദനം ഉൾക്കൊണ്ട് ഇറ്റലിയിൽ നിർമ്മിച്ച ആദ്യത്തെ അറിയപ്പെടുന്ന വിവാഹചിത്രമാണിത്.
ആർട്ടിസ്റ്റിന്റെ ഒരു കുറിപ്പ് വിഷയങ്ങൾ വിവരിക്കുന്നു, അവയുടെ "ഹബിറ്റി ഡി സെറ്റ, സ്കഫിയോട്ടി ഇ കൊളോൺ", ചിത്രത്തിന്റെ യഥാർത്ഥ വില - 30 ഡെനാരി, പിന്നീട് 20 ആയി കുറഞ്ഞു.
ചിത്രീകരണത്തിനായി വരന്റെ പിതാവ് നിയോഗിച്ച ഈ ചിത്രം 17-ആം നൂറ്റാണ്ടിൽ സ്പെയിനിലേക്ക് കൊണ്ടുപോകുന്നതുവരെ അവരുടെ കുടുംബത്തിൽ തുടർന്നു.
1666-ൽ അൽകാസറിലെ കലാസൃഷ്ടികളുടെ ഒരു പട്ടികയിൽ ഇത് രേഖപ്പെടുത്തുകയും 19-ആം നൂറ്റാണ്ടിൽ ഇന്നത്തെ വാസസ്ഥാനത്തിലേക്ക് കൈമാറുകയും ചെയ്തു.
വരൻ വധുവിന്റെ വിരലിൽ ഒരു മോതിരം ഇടാൻ പോകുന്ന അവരുടെ വിവാഹ നിമിഷത്തെ കാണിച്ചിരിക്കുന്നു.
അവരുടെ ചുവന്ന വസ്ത്രധാരണം ലൂസിന ബ്രെംബതിയുടെ ചായാചിത്രത്തിന് സമാനമാണ്.
അവൾ രണ്ട് നെക്ലേസുകളും ധരിച്ചിരിക്കുന്നു.
ഒന്ന് മുത്ത് (ഭർത്താവിനോടുള്ള അവളുടെ അടുപ്പത്തിന്റെ പ്രതീകമായി) മറ്റൊന്ന് സ്വർണ്ണം.
ദമ്പതികൾക്ക് പിന്നിൽ ഒരു കുപിഡിനെ കാണാം.
ഇത് ദാമ്പത്യബന്ധത്തിന് പിന്നിൽ ഒരു നുകം ചുമലിൽ ഇട്ടുകൊണ്ട് ദാമ്പത്യബന്ധത്തെയും പുതിയ ദാമ്പത്യബന്ധം നിലനിർത്താൻ ആവശ്യമായ സദ്‌ഗുണങ്ങളെയും സൂചിപ്പിക്കുന്നു.
അവലംബം ↑ Roberta D'Adda, Lotto, Skira, Milano 2004.
↑ Carlo Pirovano, Lotto, Electa, Milano 2002.
ISBN 88-435-7550-3 ↑
പോട്രയിറ്റ് ഓഫ് മിനർവ ആൻഗ്വിസോള (മിലാൻ) ഇംഗ്ലീഷ് വിലാസം https://ml.wikipedia.org/wiki/Portrait_of_Minerva_Anguissola_(Milan)
1564 ൽ സോഫോനിസ്ബ ആൻഗ്വിസോള വരച്ച ഒരു  ഛായാചിത്രമാണ് പോട്രയിറ്റ് ഓഫ് മിനർവ ആൻഗ്വിസോള .
ഇപ്പോൾ മിലാനിലെ പിനാകോട്ടേക്ക ഡി ബ്രെറയിലാണ് ഈ ചിത്രം സംരക്ഷിച്ചിരിക്കുന്നത്.
കലാകാരിയുടെ സഹോദരി മിനർവ ആൻഗ്വിസോളയാണ് ഇതിന്റെ വിഷയം എന്ന് വിശ്വസിക്കപ്പെടുന്നു.
മാന്റുവയിലെ സാൻ വിൻസെൻസോയുടെ കോൺവെന്റിൽ വിശുദ്ധ ഓർഡറുകളിൽ പ്രവേശിച്ചതിന് ശേഷം "സിസ്റ്റർ മിനർവ" എന്ന പേര് സ്വീകരിച്ച അവരുടെ മൂത്ത സഹോദരി എലീന ആൻഗ്വിസോളയുമായി ആശയക്കുഴപ്പത്തിലാകരുതെന്ന് പറയുന്നു.
താരതമ്യപ്പെടുത്തുമ്പോൾ, പോട്രയിറ്റ് ഓഫ് എലീന ആൻഗ്വിസോളയിൽ സോഫോനിസ്ബ ആൻഗ്വിസോള ഒരു തുടക്കക്കാരിയായി വരച്ച എലീന ആൻഗ്വിസോളയെ കാണാൻ കഴിയും.
എന്നിരുന്നാലും ചില കലാചരിത്രകാരന്മാർ വാദിക്കുന്നത് യഥാർത്ഥത്തിൽ ഇത് ഈ ചിത്രകാരി സ്‌പെയിനിൽ താമസിക്കുന്ന സമയത്ത് നിർമ്മിച്ച ഒരു സ്വയം ഛായാചിത്രമാണ് എന്നാണ്.
അവലംബം 1 2 3 (in Italian) Luise F. Pusch, Susanne Gretter, Un mondo di donne: trecento ritratti celebri , Milano, NET, 2006, SBN IT\ICCU\CFI\0681774.
Edizione italiana a cura di Maria Gregorio; introduzione di Natalia Aspesi.
↑ ↑ (in Italian) Stefano Zuffi (ed.), La pittura in Lombardia.
Dall'età spagnola al neoclassicismo , Milano, Electa, 2000, SBN IT\ICCU\BVE\0038751.
Chapters by Marco Carminati and others.
↑ (in Italian) Sofonisba Anguissola e le sue sorelle , Milano, Leonardo Arte, 1994, SBN IT\ICCU\RER\0011916.
↑ (in Italian) Angela Ghirardi, Una ricerca iconografica nel cenacolo delle Anguissola: i ritratti di Minerva , 1992, pp 509-511 ↑ (in Italian) Flavio Caroli, Sofonisba Anguissola e le sue sorelle , Milano, A. Mondadori, 1987, pp 158-159, SBN IT\ICCU\CFI\0111864.
പരമേശ്വര ഭാഗവതർ ഈ ലേഖനം ഒരു അനാഥലേഖനമാണ് .
പരമേശ്വര ഭാഗവതർ (1813-1890) സ്വാതി തിരുനാളിന്റെ സദസ്സിലെ ഒരു പ്രധാന സംഗീതജ്ഞനായിരുന്നു.
1813-ല് പാലക്കാട്ട് ജനിച്ചു ബാല്യം
ചെറുപ്പത്തിലേ തന്നെ സംഗീത വാസനയുണ്ടായിരുന്നു.
പതിനെട്ട് വയസ്സുള്ളപ്പോൾ തിരുവനന്തപുരത്ത് വരികയും ഒരിക്കൽ ശ്രീപത്മനാഭസ്വാമീ ക്ഷേത്രത്തിലെ ഉത്സവത്തിന് പാടാൻ അവസരം കിട്ടുകയൌം ചെയ്തു.
അദ്ദേഹത്തിന്റെ പാട്ട് സംഗീത ചക്രവർത്തി എന്നറിയപ്പെട്ടിരുന്ന സ്വാതി തിരുനാൾ രാജാവിനു വരെ ഇഷ്ടപ്പെടുകയും അദ്ദേഹത്തെ കൊട്ടാരത്തിലേയ്ക്ക് ആദരപ്പൂർവ്വം ആനയിക്കുകയും ചെയ്തു.
അതിനു ശേഷം സ്വാതി തിരുനാളിന്റെ ആശ്രയത്തിലാണ് ശിഷ്ടകാലം കഴിച്ചത്.
പ്രധാനകൃതികൾ ഉത്സവ പ്രബന്ധം അവലംബം ↑ പള്ളിപ്പാട്ടു കുഞ്ഞുകൃഷ്ണൻ; മഹച്ചരിത സംഗ്രഹസാഗരം, The great Indians- A biographical Dictionary; Vol V. മിനർവ പ്രസ്സ്, 1967.
പരമേശ്വർ രാജു ഇംഗ്ലീഷ് വിലാസം https://ml.wikipedia.org/wiki/Parameshwar_Raju
ആന്ധ്ര സ്വദേശിയായ പ്രമുഖ ഡിസൈനറും കാലിഗ്രാഫറുമാണ് പൂസപ്പട്ടി പരമേശ്വർ രാജു (ജനനം : 1961).
മുത്തച്ഛനും പ്രമുഖ ശിൽപ്പിയുമായ അപ്പല റാവുവിന്റെ സ്വാധീനത്താലാണ് രാജു ചിത്രമെഴുത്തിലേക്ക് തിരിയുന്നത്.
ചുവർച്ചിത്ര രചനയിലും കരിങ്കൽ ശിൽപ്പ നിർമ്മതിയിലും വിദഗ്ദ്ധനായിരുന്ന അപ്പല റാവു പുളി വിത്ത് ചതച്ചതും തുണിയും ശിൽപ്പ നിർമ്മതിക്കായി ഉപയോഗപ്പെടുത്തിയിരുന്നു.
ഔറംഗാബാദിലെ സ്കൂൾ ഓഫ് ആർട്സിൽ പഠിച്ചു.
പട്ടാളത്തിൽ ചേരാനുള്ള താത്പര്യം മൂലം മല കയറ്റത്തിൽ പരിശീലനം നടത്തുമായിരുന്നു.
അതിനിടെ പരിക്ക് പറ്റിയതാണ് കാലിഗ്രാഫിയിലേക്ക് തിരിയാനിടയായത്.
കേന്ദ്ര സിൽക്ക് ബോർഡ് ജീവനക്കാരനായിരുന്ന രാജൂ പൈതൃക പൈതിനി നെയ്ത്തുകാരോടൊപ്പവും കാലംകാരി വിദഗ്ദ്ധരോടൊപ്പവും പ്രവർത്തിച്ചിട്ടുണ്ട്.
രചനയ്ക്കായി രാമായണത്തിലെയും ശിവപുരാണത്തിലെയും കഥാ സന്ദർഭങ്ങളാണ്  സ്വീകരിക്കുന്നത്.
വ്യത്യസ്തത നിറഞ്ഞ രചനാ ശൈലിയാണ് ഇദ്ദേഹത്തിന്റേത്.
നേർത്തും വീതികൂടിയും ക്യാൻവാസിൽ തീർക്കുന്ന ചില വരകൾ പ്രത്യേക വീക്ഷണകോണുകളിൽ  ചിത്രങ്ങളായി മാറുന്നു.
ഡിസൈൻ രചനയിലും കാലിഗ്രാഫിയിലും പ്രാവീണ്യം നേടിയ ഇദ്ദേഹംത്തിന്റെ രചനകൾക്ക് 29 x 22.5 ഇഞ്ച് വലിപ്പമുണ്ടാകും.
ആദ്യ കാലത്ത് പനയോലയിൽ കാജൽ മഷി ഉപയോഗിച്ചായിരുന്നു രചന.
വിദേശത്തു നിന്നു വരുത്തുന്ന വലിയ കാലിഗ്രാഫിക് നിബാണ് ഉപയോഗക്കുന്നത്.
ഏകദേശം നൂറു വർഷത്തോളം നിലനിൽക്കുമെന്ന് കരുതപ്പെടുന്ന പ്രത്യേക തരം ആർക്കൈവൽ കടലാസിൽ ലൈറ്റ് പ്രൂഫ് ഇങ്കോ ചുവപ്പ് കുങ്കുമം പേസ്റ്റോ ഉപയോഗിച്ചാണ് രചന.
ഐക്കോണിക് കാലിഗ്രാഫി എന്നാണ് അദ്ദേഹം ഇതിനെ വിളിക്കുന്നത്.
2012-ലെ ബെയ്ജിങ് ബിനാലെയിൽ , പുരാണങ്ങളിൽ നിന്നും ഐതിഹ്യങ്ങളിൽ നിന്നുമൊക്കെ അടർത്തിയെടുത്ത നിരവധി മുഹൂർത്തങ്ങൾ പ്രദർശിപ്പിച്ചിരുന്നു.
ഇന്ത്യയിലും വിദേശത്തുമായി നിരവധി സോളോ, ഗ്രൂപ്പ് പ്രദർശനങ്ങൾ നടത്തിയിട്ടുണ്ട്.
2012 ലെ കൊച്ചി-മുസിരിസ് ബിനാലെയിൽ വിശ്വാസത്തിലെ യുക്തി തേടുന്ന ചിത്രങ്ങളുമായി 'ലോർ ഓഫ് ബിലീഫ്'  എന്ന ചിത്രപ്രദർശനം നാണപ്പ ആർട്ട് ഗാലറിയിൽ നടത്തി.
സിൽക്ക് തുണിയിലും ആർക്കൈവ് പേപ്പറിലും കാലിഗ്രാഫിക് ഡിസൈനുകളും ക്ഷേത്ര ആഭരണങ്ങളും ആഭരണപ്പെട്ടികളും ഈ പ്രദർശനത്തിലുണ്ട്.